DIRECȚIA COMUNICARE

**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 27.02.2024, ora 08.00 – 28.02.2024, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 28.02.2024, ora 07.00**

**RÂURI**

**Debitele au fost în creștere** ca urmare a propagării pe cursul mijlociu și inferior al Someșului și pe cursul inferior al Mureșului.

Pe râurile din bazinele hidrografice: Crasna, Barcău, Jiu, Olt, Vedea, Argeș, Ialomița, Siret, Prut și pe râurile din Dobrogea debitele au fost staționare și în scădere pe celelalte râuri din țară.

Creşteri uşoare de niveluri şi debite s-au înregistrat pe unele râuri din zonele de deal și munte din nordul, vestul şi centrul țării ca urmare a cedării apei din stratul de zăpadă.

Debitele se situează la valori peste mediile multianuale lunare pe râurile din bazinele hidrografice: Vișeu, Iza, Someș, Crișul Repede, Mureș (exceptând râurile din bazinele Târnavelor), în bazinele superioare ale Turului, Jiului, Oltului, Lotrului, Cibinului, Buzăului, Trotușului, Moldovei, Sucevei, bazinul superior și mijlociu al Bistriței, cursurile Siretului, Prutului şi pe cursul superior și mijlociu al Timișului. Pe celelalte râuri debitele se situează la valori cuprinse între 30-80% din normalele lunare, mai mici (sub 30%) pe râurile din bazinele hidrografice: Crasna, Moravița, Vedea, Argeș, Râmnicu Sărat, Bârlad, Jijia, cursul Ialomiței, unii afluenți din bazinele inferioare ale Jiului, Oltului, afluenții Prutului și pe unele râuri din Dobrogea.

**Nivelurile** pe râuri la stațiile hidrometrice **se situează sub** **COTELE DE ATENȚIE**.

**Debitele vor fi în general staționare**, exceptând râurile din bazinele: Vişeu, Iza, Tur, Someş (exceptând cursul inferior), Crişuri, Mureş (exceptând cursul inferior), Bega Veche, Bega, Timiş, Bârzava, Moravița, Caraş, Nera și Cerna, unde vor fi în scădere.

Pe cursurile inferioare ale Someșului și Mureșului (aval de s.h. Radna) debitele vor fi în creștere prin propagare.

Sunt posibile creşteri uşoare de niveluri şi debite pe unele râuri din zonele de deal și munte, mai ales pe cele din nordul, vestul și centrul țării ca urmare a cedării apei din stratul de zăpadă.

**Nivelurile** pe râuri la stațiile hidrometrice **se vor situa sub** **COTELE DE ATENȚIE**.

**DUNĂRE**

**Debitul la intrarea în ţară** (secţiunea Baziaş) în intervalul 27-28.02.2024 **a fost staționar, având valoarea de** **6500 m3/s**, peste media multianuală a lunii **februarie (5300 m3/s).**

În aval de Porţile de Fier debitele au fost în scădere.

**Debitul la intrarea în ţară** (secţiunea Baziaş) **va fi în creștere (6600 m3/s).**

În aval de Porţile de Fier debitele vor fi în scădere.

***Se situează în faza I de apărare următoarele sectoare de dig:***

-Sulina, R3, Tudor Vladimirescu (din administrarea ANAR); Chilia Veche, Nufăru-Victoria (din administrarea consiliilor locale) - jud. Tulcea.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 16 mc/s;

-r. Dâmbovița: ac. Văcărești: 2 mc/s;

-CA2: 2,5 mc/s;

-Der. Mircea Vodă: 1.3 mc/s.

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

**Județul Iași:**

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin încetarea livrării apei din sursa r. Miletin – ac. Hălceni;

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

-se aplică Programul de restricții în alimentarea cu apă - treapta a III-a, pentru S.C. APAVITAL S.A. Iași - prin reducerea debitelor de la 33 l/s la 26 l/s la sursa r. Bahlui din ac. Pârcovaci.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - pentru S.C. AQUAVAS S.A. VASLUI – Sucursala Vaslui din acumularea Solești.

**A.B.A. Crişuri**

Debitul râului Barcău în secțiunea Nușfalău este 1.30 mc/s;

Debitul râului Crișul Alb în secțiunea Crișcior este 3.17 mc/s.

**A.B.A. Olt**

**Jud. Brașov:**

Prin adresa nr. 63056 din 21.12.2023 înregistrată la S.G.A. Brașov sub nr. 11485 din 21.12.2023, Compania APA Brașov S.A. anunța începerea diminuării preluării de apă brută din Acumularea Săcele – pr. Tărlung cu 450 l/s și începerea compensării necesarului de apă din sursa subterană de rezervă - Front captare A.N.I.F. – zona Hărman Prejmer (aplicare prevederi “Plan de restricții și folosire a apei în periodele deficitare”). Nu s-au impus restricții de alimentare cu apă la populație.

**2.** **Situaţia meteorologică în intervalul 27.02.2024, ora 09.00 –28.02.2024, ora 06.00**

**În ţară** vremea s-a menținut deosebit de caldă pentru această dată, cu abateri pozitive de până la 14...15 grade în nord-vestul și centrul teritoriului. Cerul a fost mai mult senin în centrul țării, iar pe parcursul zilei și în vest și a prezentat înnorări temporare în rest. Vântul a suflat slab şi moderat, cu unele intensificări în sudul Banatului și pe crestele montane. La ora 20 era strat de zăpadă local la munte, unde măsura, *p*e platformele stațiilor meteorologice*,* până la 145 cm în Munții Făgăraș. Temperaturile maxime s-au încadrat între 7 grade la Sulina și 22 de grade la Gurahonț și Vărădia de Mureș. La ora 6 se înregistrau valori termice cuprinse între -6 grade la Miercurea Ciuc și 13 grade la Dumbrăvița de Codru, Șiria, Ștei și Banloc. A fost ceață în Dobrogea, local în Muntenia și izolat în Moldova,Transilvania și în Oltenia.

**Observaţie**: în intervalul de diagnozăau fost în vigoare 10 atenționări cod galben de fenomene meteorologice periculoase imediate, emise după cum urmează: 4 de către SRPV Bacău, 2 de SRPV Constanța, 2 de CNPM pentru Muntenia, 1 de SRPV Timișoara și 1 de către SRPV Sibiu.

**La Bucureşti** vremea s-a menținut deosebit de caldă pentru această dată, deși valorile termice au scăzut față de intervalul anterior. Cerul a fost variabil ziua și mai mult senin noaptea. Vântul a suflat slab până la moderat. Temperatura maximă a fost de 13 grade la Afumați și de 14 grade la Băneasa și Filaret (abateri pozitive de 6...7 grade). La ora 6 se înregistrau 1 grad la Afumați și 3 grade la Filaret și Băneasa. Spre sfârșitul intervalului, în zona preorășenească, s-a semnalat ceață.

**3. Prognoza meteorologică în intervalul 28.02.2024, ora 09.00–29.02.2024, ora 9.00**

**În ţară** valorile termice se vor situa mult peste cele specifice datei în toate regiunile. Cerul va fi temporar noros, iar vântul va sufla slab și moderat, cu intensificări temporare în sudul Banatului (viteze în general de 40...50 km/h). Temperaturile maxime se vor situa între 9 și 21 de grade, iar cele minime între 0 și 10 grade, cu valori mai mici în depresiuni. Mai ales dimineața și noaptea va fi ceață în estul și sud-estul țării, unde vor fi condiții de burniță, și izolat în rest.

**La Bucureşti** valorile termice se vor situa peste cele specifice datei. Cerul va fi temporar noros, iar vântul va sufla slab și moderat. Temperatura maximă se va situa în jurul valorii de 14 grade, iar cea minimă va fi de 3...5 grade. În special dimineața și noaptea va fi ceață.

**4. Buletin nivometeorologic pentru perioada 27.02.2024, ora 20-28.02.2024, ora 20:**

**Evoluția vremii în intervalul 26-27.02.2024**

Vremea a fost mult mai caldă decât normalul termic al acestei perioade. Cerul a fost variabil, cu înnorări temporare. Vântul a suflat slab și moderat, cu intensificări temporare de 70-80 km/h în zonele înalte din Carpații Meridionali. Pe arii restrânse în zonele înalte s-a semnalat ceață, asociată izolat și cu depunere de chiciură. Stratul de zăpadă a scăzut ușor în toate masivele, cu până la 7 cm în zonele joase.

**În data de 27.02.2024, la ora 14:00,** stratul de zăpadă de pe platformele stațiilor meteorologice măsura:

**Carpaţii Meridionali:** 150 cm la Bâlea-Lac, 120 cm la Vf. Țarcu, 67 cm la Vf. Omu, 52 cm la Păltiniș, 42 cm la Cuntu, 34 cm la Parâng;

**Carpaţii Orientali:** 141 cm la Vf. Călimani, 53 cm la Vf. Iezer, 47 cm la Vf. Lăcăuți, 38 cm la Ceahlău-Toaca, 34 cm la Bucin;

**Carpaţii Occidentali:** 14 cm la Vf. Vlădeasa, 13 cm la Stâna de Vale.

**Prognoza vremii în intervalul 27.02.2024, ora 20:00-28.02.2024, ora 20:00:**

Vremea va fi în continuare mult mai caldă decât normalul termic al perioadei. Cerul va fi variabil. Vântul va sufla slab și moderat, cu intensificări trecătoare 60-70 km/h în zonele înalte din Carpații Meridionali. Pe arii restrânse se va semnala ceață.

**Temperaturi prognozate în intervalul 27.02.2024, ora 20:00-28.02.2024, ora 20:00:**

**Peste 1800 m: temperaturi minime**: -5..1 grade;

 **temperaturi maxime**: 1...7 grade.

**Sub 1800 m: temperaturi minime**: -2...4 grade;

 **temperaturi maxime**: 6…13 grade;

**Vânt la peste 2000 m:** din sector sud-vestic, cu viteze în general de 30-60 km/h;

**Izoterma de 0 grade**: între 2100 și 2600 m.

**Evoluția stratului de zăpadă și a riscului de avalanșă în zona montană înaltă**

**Munții Făgăraș RISC ÎNSEMNAT (3)**

**La peste 1800 m**: primii 30-40 cm de la suprafață prezintă rezistență și stabilitate mai redusă. Datorită insolației și temperaturilor pozitive zăpada de la suprafață este umedă și va continua să se topească și să se umezească suplimentar. În interior sunt prezente mai multe cruste de gheață, intercalate spre sol cu zone formate din cristale tip cupă. Noaptea se vor forma la suprafață cruste subțiri de gheață. În apropierea crestelor se mențin cornișele și plăcile de vânt mai vechi, iar pe văile și zonele adăpostite troiene de peste 2 metri. Pe pantele mai înclinate, mai ales la supraîncărcări, stratul puțin stabilizat și umezit de la suprafață poate aluneca peste straturile mai vechi și dure din interior, inclusiv prin ruperea plăcilor de vânt. Se pot declanșa avalanșe de dimensiuni medii și izolat mari, riscul fiind **însemnat (3)**.

**La altitudini mai mici de 1800 m:** insolația și temperaturile pozitive vor favoriza în continuare topirea și umezirea zăpezii. La altitudini apropiate de 1800 m, mai ales la supraîncărcări, stratul umezit de la suprafață, cu rezistență mai scăzută, poate aluneca peste cel vechi și compact și produce avalanșe de dimensiuni mici și medii, riscul fiind **moderat (2)**.

**Munții Bucegi RISC MODERAT (2)**

**La peste 1800 m**, în special pe versanții cu orientare estică, pe anumite văi și pante sunt acumulări mai mari de zăpadă depuse peste crustele mai vechi de gheață. Partea superioară este mediu stabilizată, iar în interior sunt mai multe cruste de gheață, intercalate cu zone ce au rezistență scăzută, formate din cristale tip cupă. Pe văile și zonele adăpostite aflate sub 2000 metri sunt depozite și troiene însemnate. Stratul de zăpadă de la suprafață, cu rezistență mai redusă, se va umezi datorită temperaturilor ridicate care se vor înregistra, iar la supraîncărcări mai mari poate fi dislocat, provocând avalanșe medii, iar în rest se pot

declanșa avalanșe de dimensiuni mici. Riscul va fi **moderat (2)**.

**Sub 1800 m**: stratul este de de dimensiuni relativ mici și va continua să se topească pe fondul insolației și al temperaturilor ridicate. Mai ales pe versanții estici și nordici, la altitudini de 1600-1800 m, pe pantele mai înclinate și la supraîncărcări mai mari, stratul umezit de la suprafață poate fi dislocat și vor fi condiții pentru avalanșe de dimensiuni mici. Riscul va fi **redus (1)**.

**Munții Parâng-Șureanu RISC MODERAT (2)**

**La peste 1800 m** stratul de la suprafață este mediu stabilizat, iar sub influența temperaturilor pozitive și a insolației este umezit în partea superioară și se va mai umezi suplimentar. În profunzime stratul este în general stabilizat, prezintă mai multe cruste, dar și zone înguste formate din cristale tip cupă, cu rezistență scăzută. În zona crestelor se mențin cornișele și plăcile de vânt mai vechi, iar în zonele adăpostite sunt acumulări însemnate. Pe pantele suficient de înclinate plăcile de vânt și stratul mediu stabilizat de la suprafață se pot rupe mai ales la supraîncărcări și aluneca peste stratul vechi și înghețat, ducând la declanșarea de avalanșe de dimensiuni medii, izolat mai fiind posibile curgeri și avalanșe de dimensiuni mici. Riscul declanșării avalanșelor va fi **moderat (2**.

**Sub 1800 m**: stratul este umezit și de dimensiuni reduse și va continua să se topească pe fondul insolației și al temperaturilor pozitive. Mai ales la altitudini de 1600-1800 m, pe anumite văi și în zone adăpostite sunt depozite mai mari de zăpadă. Pe pantele mai înclinate și la supraîncărcări mari stratul umezit de la suprafață poate fi dislocat și vor fi condiții pentru avalanșe izolate, de dimensiuni în general mici. Riscul va fi **redus (1)**.

**Munții Țarcu-Godeanu RISC ÎNSEMNAT (3)**

**La peste 1800 m**: stratul de la suprafață este mediu stabilizat, iar în interior este în general compact și stabilizat. Datorită insolației și a temperaturilor diurne pozitive zăpada de la suprafață este umezită și va continua să se umezească suplimentar, iar noaptea va îngheța pe fondul temperaturilor negative. Pe văi și în zonele adăpostite se mențin troienele și depozitele mari de 1-2 metri. În zona crestelor sunt cornișe și plăci de vânt. Mai ales la supraîncărcări vor fi condiții pentru declanșarea unor avalanșe de dimensiuni medii și izolat mari. Riscul declanșării avalanșelor va fi **însemnat (3)**.

**La altitudini mai mici de 1800 m:** zăpada este umezită și de dimensiuni relativ reduse, iar temperaturile pozitive și insolația vor favoriza în continuare topirea și umezirea zăpezii. Pe anumite văi și zone adăpostite este zăpadă veche acumulată în depozite, compacte în cea mai mare parte. Mai ales la altitudini apropiate de 1600-1800 m, în special la supraîncărcări, stratul umezit de la suprafață, cu rezistență scăzută, poate aluneca peste cel vechi și produce avalanșe de dimensiuni mici și cu totul izolat medii, per ansamblu riscul fiind **redus (1)**.

**Munții Rodnei RISC MODERAT (2)**

**La peste 1800 m** stratul de la suprafață este pe alocuri mediu stabilizat și umezit la suprafață, iar pe fondul temperaturilor pozitive și al insolației va continua să se umezească suplimentar. În profunzime zăpada este mai compactă, cu cruste de gheață intercalate. Pe văile și în zonele adăpostite sunt troiene şi acumulări mari de zăpadă, iar în zona crestelor cornișe și plăci de vânt. Pe pantele suficient de înclinate stratul de la suprafaţă cu rezistență mai redusă poate aluneca peste straturile mai vechi și mai stabile din profunzime, mai ales la supraîncărcări mari, putându-se declanșa avalanșe de dimensiuni în general medii. Riscul va fi **moderat (2)**.

**La altitudini mai mici de 1800 m**: stratul de zăpadă este de dimensiuni mai reduse, umezit și va continua să se topească și să se umezească suplimentar pe fondul insolației și al temperaturilor pozitive. În special la altitudini de 1600-1800 m sunt zone cu acumulări mai însemnate de zăpadă. Mai ales la supraîncărcări, la altitudini mai mari, pe pantele suficient de înclinate stratul poate fi dislocat și vor fi condiţii de declanșare a avalanșelor mici și izolat medii. Riscul va fi **moderat (2)**.

**Munții Călimani-Bistriței RISC MODERAT (2)**

**La peste 1800 m**, pe alocuri stratul de la suprafață este mediu stabilizat și ușor umezit, iar în profunzime zăpada este mai compactă, cu cruste de gheață intercalate. Datorită temperaturilor pozitive și a insolației zăpada de la suprafață va continua să se topească ușor și se va mai umezi suplimentar. Pe văile și în zonele adăpostite sunt troiene şi acumulări mai mari de zăpadă, iar în zona crestelor cornișe și plăci de vânt. Pe pantele suficient de înclinate, mai ales la supraîncărcări, stratul de la suprafaţă, cu rezistență mai redusă, poate aluneca peste straturile mai vechi și mai stabile din profunzime, putându-se declanșa avalanșe de dimensiuni în general medii. Riscul declanșării avalanșelor va fi **moderat (2)**.

**Sub 1800 m**: stratul este mai scăzut, umezit în partea superioară, iar pe pantele mai adăpostite pe alocuri compact și stabilizat spre sol. Pe fondul temperaturilor pozitive și al insolației stratul va continua să se topească și să se umezească suplimentar. Mai ales la altitudini mari, pe pantele cu acumulări de zăpadă, vor fi condiții pentru avalanșe de dimensiuni în general mici. Per ansamblu riscul va fi **redus (1)**.

**Masivul Ceahlău RISC REDUS (1)**

Mai ales la altitudini mari și pe anumite văi și zone mai adăpostite sunt acumulări mai însemnate de zăpadă, în rest stratul este de dimensiuni mai reduse și în mare parte stabilizat. În zonele joase stratul este de dimensiuni reduse și umezit. Pe fondul temperaturilor pozitive și al insolației stratul va continua să se topească și să se umezească suplimentar. Pe pantele suficient de înclinate și cu acumulări de zăpadă, stratul umezit de la suprafaţă poate aluneca peste straturile mai vechi, putându-se declanșa unele avalanșe

de dimensiuni în general mici și cu totul izolat medii. Riscul declanșării avalanșelor va fi **redus (1)**.

**Masivul Vlădeasa RISC REDUS (1)**

Stratul de zăpadă este de dimensiuni reduse și puternic umezit, iar procesul de topire și umezire a stratului va continua pe fondul insolației și al temperaturilor ridicate din perioada următoare. Pe văile și pantele adăpostite, unde sunt acumulări mai mari de zăpadă, se pot declanșa curgeri și avalanșe de topire în general de dimensiuni mici. Riscul va fi **redus (1)**.

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNȚII FĂGĂRAȘ** | **RISC ÎNSEMNAT (3)** | **RISC MODERAT (2)** |
| **MUNȚII BUCEGI** | **RISC MODERAT (2)** | **RISC REDUS (1)** |
| **MUNȚII PARÂNG- ȘUREANU** | **RISC MODERAT (2)** | **RISC REDUS (1)** |
| **MUNȚII ȚARCU-GODEANU** | **RISC ÎNSEMNAT (3)** | **RISC REDUS (1)** |
| **MUNȚII RODNEI** | **RISC MODERAT (2)** | **RISC MODERAT (2)** |
| **MUNȚII CĂLIMANI-BISTRIȚEI** | **RISC MODERAT (2)** | **RISC REDUS (1)** |
| **MUNȚII CEAHLĂU** | **RISC REDUS (1)** | **RISC REDUS (1)** |
| **MUNȚII VLĂDEASA – MUNTELE MARE** | **RISC REDUS (1)** | **RISC REDUS (1)** |

**RISC FOARTE MARE** ■ - instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE** ■ -stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncărcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT** ■- pe numeroase pante suficient de înclinate stratul de zăpadă este mediu sau puţin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT** AA – declanşările de avalanşe sunt posibile mai ales la supraîncărcări mari şi pe unele pante suficient de înclinate ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS** ... - stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

***II. CALITATEA APELOR***

**Pe râurile interioare**

**A.B.A. Someş-Tisa** revine cuinformaţii despre poluarea râului Crasna cu dejecţii animaliere provenite de la Ferma de bovine Măeriște (titular SC TERA MOIAD SRL) produsă în data de 25.02.2024, care a afectat sectorul din aval de comuna Supur, jud. Satu Mare. Rezultatele analizelor probelor de apă prelevate în datele de 26 și 27.02.2024 sunt prezentate în tabelul de mai jos:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Nr. crt.** | **Rau** | **Sectiunea** | **Data esantionarii** | **Obser-vatii/ ora esanti-onarii** | **O2 dizolvat\*** | **Consum chimic de oxigen CCOCr**  | **Conductivitate electrica \*** | **pH** | **Amoniu**  |
|   | Metoda de analiza |   |   |   | ISO 17289:2014;PSL 03-03 | ISO 15705:2002PSL-05-01 | SR EN 27888:1997 | SR EN ISO 10523:2012PSL-03-01 | SR ISO 7150-1:2001PSL-06-01 |
|   | Unitate de masura |   |   |   | mg O2/l | mg O2/l | µS/cm | unităţi pH | mg N/l |
|   | Limita de Detectie |   |   |   | 0.07 | 5.0 |   |   | 0.010 |
|   | Limita de Cuantificare |   |   |   | 0.20 | 10.0 | 1 |   | 0.039 |
| **1** | **R. Crasna** | **Craidorolt** | **26.02.2024** | **16:45** | **1.74** | **90.00** | **877** | **7.59** | **2.314** |
| **2** | **R. Crasna** | **Berveni (frontiera)** | **26.02.2024** | **18:00** | **9.92** | **21.03** | **850** | **6.92** | **0.382** |
| **3** | **R. Crasna** | **Berveni (frontiera)** | **27.02.2024** | **06:00** | **9.90** | **19.08** | **853** | **6.94** | **0.502** |

S-a observat local o mortalitate piscicolă de mică amploare (predominant puiet) cauzată de oxigenarea scăzută a apei (oxigen dizolvat 1,9 mg/l și pH 7,13), fenomenul fiind limitat în timp (cca o oră).

Se va monitoriza în continuare evoluția fenomenului.

**Pe Marea Neagră**

**A.B.A. Dobrogea Litoral** informează că în data de 27.02.2024, la ora 12.30, în Mamaia Nord, pe plaja din zona hotelului Opera, pe linia ţărmului, a fost semnalată prezenţa unui container de plastic de 1 m³ încărcat cu cca 500 l de reziduuri petroliere, care emana un miros intens, neplăcut.

Reprezentanţi ai A.B.A. Dobrogea Litoral, I.S.U. Dobrogea și ai Poliţiei Locale Constanţa s-au deplasat la faţa locului, în zona de plajă Mamaia Nord - Hotel Opera, unde au constatat că se confirmă prezenţa recipientului. De asemenea, pe o distanţă de cca 100 metri pe plajă, răzleţ, se aflau depuneri de reziduuri petroliere degradate, sub formă de turte. **Măsuri:**

-s-a procedat la recuperarea containerului de către reprezentanţii S.G.A. Constanţa, urmând să fie preluat de către firma specializată Oil Depol Service S.R.L. pentru neutralizare;

-reprezentanţii S.G.A. Constanţa vor interveni pentru curăţarea plajei afectate de reziduurile de petrol.

Se menţionează că **în urma intervenţiilor efectuate apa mării nu a fost afectată.** Se va reveni cu informaţii.

Pe fluviul Dunărea nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în data de 26.02.2024 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10 (pulberi în suspensie cu diametrul sub 10 microni).

1. **În domeniul solului şi vegetaţiei**

**Garda Forestieră Râmnicu Vâlcea** informează că în data de 24.02.2024, la ora 13:00, s-a produs un incendiu în zona localității Bărbătești, pe raza Ocolului Silvic Cărbunești, jud. Gorj. Acesta a afectat o suprafaţă de 0,8 ha de litieră și a fost stins în aceeași zi, la ora 18:30, de către personalul silvic și cetăţeni.

**G.N.M.-C.J. Gorj** informează că în data de 27.02.2024, în jurul orei 14:55, a fost semnalat un incendiu de vegetație uscată în desfășurare care se manifestă pe o suprafață de cca 50 ha în zona localității Licurici. Echipajele I.S.U. Gorj și cetățenii intervin pentru stingere. Se va reveni cu informații.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Direcția Comunicare**